3.7.2023
SL
Uradni list Evropske unije
L 168/41
SKLEP POLITIČNEGA IN VARNOSTNEGA ODBORA (SZVP) 2023/1349 z dne 28. junija 2023 o podaljšanju mandata vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2023)
POLITIČNI IN VARNOSTNI ODBOR JE –
ob upoštevanju Pogodbe o Evropski uniji in zlasti člena 38, tretji odstavek, Pogodbe, ob upoštevanju Sklepa Sveta 2013/354/SZVP z dne 3. julija 2013 o Policijski misiji Evropske unije za Palestinska ozemlja (EUPOL COPPS) (1) in zlasti člena 9(1) Sklepa, ob upoštevanju naslednjega: (1)
Na podlagi člena 9(1) Sklepa 2013/354/SZVP je Politični in varnostni odbor (PVO) v skladu s členom 38, tretji odstavek, Pogodbe pooblaščen za sprejemanje ustreznih odločitev glede političnega nadzora in strateškega vodenja Policijske misije Evropske unije za Palestinska ozemlja (EUPOL COPPS), vključno z odločitvijo o imenovanju vodje misije.
(2)
PVO je 13. oktobra 2020 sprejel Sklep (SZVP) 2020/1541 (2), s katerim je Natalijo APOSTOLOVA imenoval za vodjo misije EUPOL COPPS od 15. novembra 2020 do 30. junija 2021.
(3)
PVO je 28. junija 2022 sprejel Sklep (SZVP) 2022/1044 (3) o podaljšanju mandata Natalije APOSTOLOVA kot vodje misije EUPOL COPPS za obdobje od 1. julija 2022 do 30. junija 2023.
(4)
Svet je 26. junija 2023 sprejel Sklep (SZVP) 2023/1302 (4) o podaljšanju mandata EUPOL COPPS za obdobje od 1. julija 2023 do 30. junija 2024.
(5)
Visoki predstavnik Unije za zunanje zadeve in varnostno politiko je predlagal, da se mandat Natalije APOSTOLOVA kot vodje misije EUPOL COPPS podaljša za obdobje od 1. julija 2023 do 14. novembra 2023 –
SPREJEL NASLEDNJI SKLEP:
Člen 1 Mandat Natalije APOSTOLOVA kot vodje Policijske misije Evropske unije za Palestinska ozemlja (EUPOL COPPS) se podaljša za obdobje od 1. julija 2023 do 14. novembra 2023.
Člen 2 Ta sklep začne veljati na dan sprejetja.
Uporablja se od 1. julija 2023.
(1) UL L 185, 4.7.2013, str. 12. (2) Sklep Političnega in varnostnega odbora (SZVP) 2020/1541 z dne 13. oktobra 2020 o imenovanju vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2020) (UL L 353, 23.10.2020, str. 8).
(3) Sklep Političnega in varnostnega odbora (SZVP) 2022/1044 z dne 28. junija 2022 o podaljšanju mandata vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2022) (UL L 173, 30.6.2022, str. 73).
(4) Sklep Sveta (SZVP) 2023/1302 z dne 26. junija 2023 o spremembi Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS) (UL L 161, 27.6.2023, str.
62).